sukhrobnurali/uzbek-legal-corpus huggingface dataset:
IQTISODIYOTNING REAL SEKTORI KORXONALARINI QOʻLLAB-QUVVATLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Iqtisodiyotning real sektori korxonalarini qoʻllab-quvvatlash, ularning barqaror ishlashini taʼminlash va eksport salohiyatini oshirish chora-tadbirlari dasturi toʻgʻrisida” 2008-yil 28-noyabrdagi PF–4058-son Farmonida nazarda tutilgan chora-tadbirlarni amalga oshirishni taʼminlash maqsadida Vazirlar Mahkamasi qaror qiladi: 1. Belgilansinki, 2009-2010-yillarda xoʻjalik yurituvchi subyektlar tomonidan Vazirlar Mahkamasining 1997-yil 31-martdagi 165-son qarori bilan tasdiqlangan Narxlar (tariflar)ni shakllantirish va ularning qoʻllanishini nazorat qilish tartibi hamda Vazirlar Mahkamasining 2000-yil 21-sentabrdagi 364-son qarori bilan tasdiqlangan Tabiiy monopoliya subyektlarining tovarlari (ishlari, xizmatlari)ga narxlar (tariflar) belgilash tartibi toʻgʻrisidagi nizom doirasida texnologik jarayonlarni va xomashyo, materiallar va energiya resurslari sarfi normalarini maqbullashtirish boʻyicha chora-tadbirlarni amalga oshirish hisobiga tannarxni pasaytirish, quvvatlardan foydalanish darajasini va mehnat unumdorligini oshirish, foydalanish xarajatlari va qoʻshimcha xarajatlarni qisqartirish, xarid qilinadigan xomashyo, materiallar va butlovchi buyumlar narxini kamaytirish, xodimlar sonini maqbullashtirish natijasida qoʻshimcha daromad (foyda) olinishi qonun buzilishlari deb hisoblanmaydi. 2. Belgilab qoʻyilsinki, xoʻjalik yurituvchi subyektlar tomonidan mazkur qarorning 1-bandiga muvofiq olingan qoʻshimcha daromad (foyda): Oʻzbekiston Respublikasi Prezidentining va Oʻzbekiston Respublikasi Hukumatining inqirozga qarshi tadbirlarga doir qarorlarida nazarda tutilgan ishlab chiqarishni modernizatsiya qilish, texnik va texnologik jihatdan qayta jihozlash boʻyicha eng muhim loyihalarni amalga oshirishga; ishlab chiqarilayotgan mahsulotning tannarxini va pirovard narxini yanada pasaytirishga hamda xodimlarni belgilangan tartibda mukofotlashga yoʻnaltiriladi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2009-07-09)

1. Oʻzbekiston Respublikasi Hukumati bilan Bahrayn Qirolligi hukumati oʻrtasida ikki yoqlama soliqqa tortishning oldini olish hamda daromad va mol-mulk soliqlarini toʻlashdan boʻyin tovlashni bartaraf etish toʻgʻrisida 2009-yil 5-iyun kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING “OʻZBEKISTON BADIIY AKADEMIYASINI TASHKIL ETISH HAQIDA” 1997-YIL 23-YANVARDAGI PF-1701-SON FARMONIGA OʻZGARTIRISH KIRITISH TOʻGʻRISIDA
(decree, 2025-11-26)

Oʻzbekiston Badiiy akademiyasi tarkibidagi Sanʼatshunoslik ilmiy-tadqiqot instituti Oʻzbekiston Respublikasi Fanlar akademiyasi tarkibiga oʻtkazilganligi munosabati bilan: 1. Oʻzbekiston Respublikasi Prezidentining “Oʻzbekiston Badiiy akademiyasini tashkil etish haqida” 1997-yil 23-yanvardagi PF-1701-son Farmoni 5-6andining ikkinchi xatboshi chiqarib tashlansin. 2. Mazkur Farmonning ijrosini nazorat qilish Oʻzbekiston Respublikasi Prezidentining mamlakatni isloh kilish va yangilashning hukuqiy bazasini takomillashtirish masalalari boʻyicha Davlat maslahatchisi xizmati (Sh.X.Fayziyev) zimmasiga yuklansin.
Xalqaro shartnomalarni tasdiqlash toʻgʻrisida
(resolution, 2009-07-06)

1. Quyidagi, 2008-yil 11-sentabr kuni Boku shahrida imzolangan: Oʻzbekiston Respublikasi Hukumati bilan Ozarbayjon Respublikasi Hukumati oʻrtasida savdo-iqtisodiy va ilmiy-texnikaviy hamkorlikni rivojlantirish borasidagi keyingi chora-tadbirlar toʻgʻrisidagi Bitim; Oʻzbekiston Respublikasi Hukumati bilan Ozarbayjon Respublikasi Hukumati oʻrtasida temir yoʻl transporti sohasida hamkorlikni yanada chuqurlashtirish va kombinatsiyalangan tashishlarni rivojlantirish chora-tadbirlari toʻgʻrisidagi Bitim; Oʻzbekiston Respublikasi Hukumati bilan Ozarbayjon Respublikasi Hukumati oʻrtasida maxfiy axborotlarni oʻzaro muhofaza qilish toʻgʻrisidagi Bitim; Oʻzbekiston Respublikasi Hukumati bilan Ozarbayjon Respublikasi Hukumati oʻrtasida soliq sohasida hamkorlik qilish va axborot ayirboshlash toʻgʻrisidagi Bitim; Oʻzbekiston Respublikasi Hukumati bilan Ozarbayjon Respublikasi Hukumati oʻrtasida gumanitar sohada hamkorlik qilish toʻgʻrisidagi Bitim; Oʻzbekiston Respublikasi Davlat tabiatni muhofaza qilish qoʻmitasi bilan Ozarbayjon Respublikasi Ekologiya va tabiiy resurslar vazirligi oʻrtasida atrof muhitni muhofaza qilish sohasida hamkorlik qilish toʻgʻrisidagi Bitim; Oʻzbekiston aloqa va axborotlashtirish agentligi bilan Ozarbayjon Respublikasi aloqa va axborot texnologiyalari vazirligi oʻrtasida axborot hamda kommunikatsiya texnologiyalari sohasida hamkorlik qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2009-07-03)

1. Transosiyo temir yoʻllari tarmogʻi boʻyicha 2006-yil 10-noyabr kuni Koreya Respublikasining Pusan shahrida imzolangan Hukumatlararo bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“Chuama” ochiq aksiyadorlik jamiyatini modernizatsiya qilish va texnik jihatdan qayta jihozlash chora-tadbirlari toʻgʻrisida
(resolution, 2009-07-01)

“Chuama” ochiq aksiyadorlik jamiyatini modernizatsiya qilish va texnik jihatdan qayta jihozlash jarayoniga toʻgʻridan-toʻgʻri xorijiy investitsiyalarni jalb etishni ragʻbatlantirish maqsadida Vazirlar Mahkamasi qaror qiladi: 1. Andijon viloyat xoʻjalik sudining 2008-yil 28-iyuldagi qaroriga koʻra bankrot deb eʼlon qilingan “Chuama” ochiq aksiyadorlik jamiyati kreditorlari umumiy yigʻilishining “Chuama” ochiq aksiyadorlik jamiyatining Andijon viloyati Izboskan tumanidagi Chuama qishlogʻida joylashgan mulkiy kompleksini, uning negizida paxta tolasini qayta ishlash boʻyicha xorijiy korxona tashkil etgan holda, “Nanyang Red Cotton Group” (XXR) korporatsiyasining “Nanyang Red Cotton Angel Textile Co. LTD” kompaniyasiga sotish toʻgʻrisidagi qaroriga rozilik berilsin. 2. “Nanyang Red Cotton Angel Textile Co. LTD” kompaniyasi oʻziga: “Chuama” ochiq aksiyadorlik jamiyatining mulkiy kompleksini, sotib olish toʻlovlarini ilovaga muvofiq jadvalga binoan 10 yil mobaynida toʻlagan holda, umumiy summasi 2097,3 mln soʻmga sotib olish; 2009 — 2011-yillar mobaynida 18,0 mln AQSH dollari miqdorida, shu jumladan birinchi bosqichda (2010-yil 1-iyungacha) oʻz mablagʻlari hisobiga 11 mln AQSH dollari, ikkinchi bosqichda (2011-yil 1-yanvargacha) kredit mablagʻlari hisobiga 7 mln AQSH dollari miqdorida toʻgʻridan-toʻgʻri investitsiyalar kiritish; koʻrsatib oʻtilgan mulkiy kompleks negizida quvvati yiliga 10 ming tonna kalavaga teng boʻlgan zamonaviy texnologiya asbob-uskunalari bilan jihozlangan yangi yigiruv korxonasini tashkil etish; 300 ta yangi ish oʻrinlari yaratish; ishlab chiqarilayotgan mahsulotning kamida 80 foizini eksport qilish majburiyatini olganligi maʼlumot uchun qabul qilinsin. 3. Oʻzbekiston Respublikasi Davlat mulki qoʻmitasi hamda Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi: bir oy muddatda “Oʻzbekyengilsanoat” davlat-aksiyadorlik kompaniyasi hamda “Chuama” ochiq aksiyadorlik jamiyatining tugatuvchi boshqaruvchisi bilan birgalikda Vazirlar Mahkamasining Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari kompleksi bilan kelishgan holda “Chuama” ochiq aksiyadorlik jamiyatining mulkiy kompleksini sotish yuzasidan shartnoma tuzsinlar, bunda xorijiy investor tomonidan majburiyatlar qabul qilinishini va ularni bajarish jadvali tasdiqlanishini nazarda tutsinlar; xorijiy investorning oʻziga qabul qilgan investitsiya majburiyatlari zarur darajada bajarilishi ustidan qatʼiy nazoratni taʼminlasinlar. 4. Belgilab qoʻyilsinki, “Chuama” ochiq aksiyadorlik jamiyatining mulkiy kompleksini sotishdan tushgan mablagʻlar Oʻzbekiston Respublikasi Davlat mulki qoʻmitasining alohida maxsus hisobvaragʻiga tushadi, keyinchalik qonun hujjatlarida belgilangan tartibda “Chuama” ochiq aksiyadorlik jamiyatining kreditorlari bilan oʻzaro hisob-kitob qilinadi. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTON RESPUBLIKASI HUDUDIGA OLIB KIRILADIGAN ISTEʼMOL TOVARLARINING ROʻYXATIGA OʻZGARTIRISh KIRITISh TOʻGʻRISIDA
(resolution, 2013-08-19)

Oʻzbekiston Respublikasi Prezidentining “Plastik kartochkalar asosida naqd pulsiz hisob-kitob tizimini yanada rivojlantirishga oid qoʻshimcha chora-tadbirlar toʻgʻrisida”gi 2006-yil 3-avgustdagi PQ-433-sonli qarorini (Oʻzbekiston Respublikasi qonun hujjatlari toʻplami, 2006-yil, 31-32-son, 309-modda) ijro etish yuzasidan Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladilar: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2008-yil 1-avgustdagi 56, 73, EG-01/19-3822, 01-02/8-46-sonli qarori bilan tasdiqlangan Oʻzbekiston Respublikasi hududiga olib kiriladigan isteʼmol tovarlari roʻyxatining (roʻyxat raqami 1853, 2008-yil 9-sentabr) (Oʻzbekiston Respublikasi qonun hujjatlari toʻplami, 2008-yil, 37-38-son, 384-modda) “TIF TN kodi 2007-yil tahriri” grafasidagi “8523 (8523 21 000 0 va dasturiy taʼminotdan tashqari)” kodli satri “8523 29 — 8523 52 900 1 (dasturiy taʼminotdan tashqari), 8523 52 900 9 (bank plastik kartochkalarini ishlab chiqarishda ishlatiladigan chip-modullardan tashqari), 8523 59 — 8523 80 (dasturiy taʼminotdan tashqari)” kodli satr bilan almashtirilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi.
“OʻZBEKISTON RESPUBLIKASI FUQARO AVIATSIYASI GUVOHNOMALARINI BERISH VA AVIATSIYA XODIMLARINING TURLARI” OʻZBEKISTON RESPUBLIKASINING AVIATSIYA QOIDALARIGA (OʻR AQ-61) OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-03-25)

Oʻzbekiston Respublikasi fuqaro aviatsiyasining faoliyatini tartibga soluvchi normativ-huquqiy hujjatlarni IKAO standartlari va tavsiyalarini inobatga olgan holda takomillashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2004-yil 26-martdagi 49-sonli buyrugʻi bilan tasdiqlangan “Oʻzbekiston Respublikasi fuqaro aviatsiyasi guvohnomalarini berish va aviatsiya xodimlarining turlari” Oʻzbekiston Respublikasi aviatsiya qoidalariga (OʻRAQ-61) (2004-yil 7-may, roʻyxat raqami 1349 — Oʻzbekiston Respublikasi qonun hujjatlari toʻplami, 2004-y., 18-son, 212-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan keyin oʻn kun oʻtgach kuchga kiradi.
XALQARO SHARTNOMALARNI TASDIQLASH TOʻGʻRISIDA
(resolution, 2009-06-26)

1. Quyidagi, Oʻzbekiston Respublikasi Hukumati bilan Bolgariya Respublikasi Hukumati oʻrtasida 2008-yil 6-noyabr kuni Toshkent shahrida imzolangan: Axborot texnologiyalari va telekommunikatsiyalar sohasida hamkorlik qilish toʻgʻrisidagi Bitim; Intellektual mulk huquqlarini muhofaza qilish sohasida hamkorlik qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
ATOM ENERGIYASIDAN TINCHLIK YOʻLIDA FOYDALANISH SOHASIDAGI XALQARO SHARTNOMALAR BOʻYICHA OʻZBEKISTON RESPUBLIKASINING MAJBURIYATLARINI BAJARISH CHORA-TADBIRLARI TOʻGʻRISIDA
(resolution, 2025-05-05)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 28-moddasiga muvofiq, shuningdek atom energiyasidan tinchlik yoʻlida foydalanish sohasidagi xalqaro shartnomalar boʻyicha Oʻzbekiston Respublikasining majburiyatlarini bajarish maqsadida Vazirlar Mahkamasi qaror qiladi: 1. Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi: Oʻzbekiston Respublikasi va Atom energiyasi boʻyicha xalqaro agentlik oʻrtasidagi Yadroviy qurolni tarqatmaslik toʻgʻrisidagi 1994-yil 8-oktabrdagi shartnoma bilan bogʻliq boʻlgan kafolatlarni qoʻllash toʻgʻrisidagi Bitim hamda Bitimga 1998-yil 22-sentabrda Toshkent shahrida imzolangan Qoʻshimcha protokol boʻyicha; Oʻzbekiston Respublikasi Hukumati va Atom energiyasi boʻyicha Yevropa Hamjamiyati (Yevratom) oʻrtasida atom energiyasidan tinchlik yoʻlida foydalanish sohasidagi hamkorlik toʻgʻrisida 2003-yil 6-oktabrda Bryussel shahrida imzolangan Bitim boʻyicha Oʻzbekiston Respublikasining majburiyatlari bajarilishini taʼminlash boʻyicha vakolatli organ etib belgilansin. 2. Atom energiyasi boʻyicha xalqaro agentlikka (MAGATE) va Yevratomga qonun hujjatlarida belgilangan tartibda axborotlar tayyorlash va ularni (bayonot, hisobotlar, xabarnomalar, hisobotlarga qoʻshimcha va tushuntirishlar) taqdim etish Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasiga yuklansin. 3. Oʻzbekiston Respublikasi Tashqi ishlar vazirligi MAGATE va Yevratomni Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi ushbu qarorning 1-bandida koʻrsatilgan Bitimlar boʻyicha Oʻzbekiston Respublikasi majburiyatlarining bajarilishini taʼminlash boʻyicha vakolatli organ etib belgilanganligi toʻgʻrisida belgilangan tartibda xabardor qilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.
IShSIZ ShAXSLARNI KASBGA TAYYORLASh VA QAYTA TAYYORLASh, ULARNING MALAKASINI OShIRIShNI TAShKIL ETISh TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2021-12-03)

Oʻzbekiston Respublikasi Prezidentining 2007-yil 6-apreldagi PQ-616-sonli “Aholi bandligini oshirish hamda mehnat va aholini ijtimoiy muhofaza qilish organlari faoliyatini takomillashtirish chora-tadbirlari toʻgʻrisida”gi qaroriga muvofiq Hayʼati qaror qiladi: 1. Oʻzbekiston Respublikasi Mehnat vazirligining 1999-yil 24-apreldagi 2/6-sonli Hayʼat qarori bilan tasdiqlangan Ishsiz shaxslarni kasbga tayyorlash va qayta tayyorlash, ularning malakasini oshirishni tashkil etish toʻgʻrisidagi nizomga (roʻyxat raqami 762, 1999-yil 2-iyul) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. 1. 1.1-bandning birinchi xatboshisi quyidagi tahrirda bayon etilsin: “Mazkur Nizom Oʻzbekiston Respublikasining “Aholini ish bilan taʼminlash toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1998-y., 5-6-son, 97-modda) hamda Oʻzbekiston Respublikasi Prezidentining 2007-yil 6-apreldagi PQ-616-son “Aholi bandligini oshirish hamda mehnat va aholini ijtimoiy muhofaza qilish organlari faoliyatini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-y., 15-son, 156-modda) muvofiq ishsiz shaxslarni kasbga tayyorlash va qayta tayyorlash, ularning malakasini oshirishni tashkil etish tartibini belgilaydi”. 2. 1.2-bandning ikkinchi xatboshisidagi “Oʻzbekiston Respublikasi Mehnat vazirligining” soʻzlari “Oʻzbekiston Respublikasi Mehnat va aholini ijtimoiy muhofaza qilish vazirligining” soʻzlari bilan almashtirilsin. 3. 2.1-banddagi “Mehnat vazirligi, hududiy mehnat organlari (Qoraqalpogʻiston Respublikasi Mehnat vazirligi, viloyatlar, Toshkent shahar mehnat, aholini ish bilan taʼminlash va ijtimoiy himoyalash boshqarmalari)” soʻzlari “Oʻzbekiston Respublikasi Mehnat va aholini ijtimoiy muhofaza qilish vazirligi, Qoraqalpogʻiston Respublikasi Mehnat va aholini ijtimoiy muhofaza qilish vazirligi hamda viloyatlar va Toshkent shahar mehnat va aholini ijtimoiy muhofaza qilish hududiy bosh boshqarmalari” soʻzlari bilan almashtirilsin; 4. 2.2-bandning birinchi xatboshisidagi “Mehnat vazirligi” soʻzlari “Mehnat va aholini ijtimoiy muhofaza qilish vazirligi” soʻzlari bilan almashtirilsin. 5. 3.20-banddagi “Mehnat vazirligining” soʻzlari “Oʻzbekiston Respublikasi Mehnat va aholini ijtimoiy muhofaza qilish vazirligining” soʻzlari bilan almashtirilsin. 6. 3.24-banddagi “Mehnat vazirligiga” soʻzlari “Mehnat va aholini ijtimoiy muhofaza qilish vazirligiga” soʻzlari bilan almashtirilsin.
XALQ TAʼLIMI XODIMLARI ASOSIY LAVOZIMLARINING MALAKA TAVSIFLARIGA OʻZGARTIRISh VA QOʻShIMChALAR KIRITISh HAQIDA
(resolution, 2012-06-10)

Taʼlim muassasalarida faoliyat koʻrsatayotgan isteʼdodli, oʻz kasbiga sodiq pedagog xodimlar mehnatini ragʻbatlantirish maqsadida Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi va Vazirlar Mahkamasi huzuridagi Davlat test markazi qaror qiladi: 1. Oʻzbekiston Respublikasi Mehnat va aholini ijtimoiy muhofaza qilish vazirligi, Xalq taʼlimi vazirligi va Vazirlar Mahkamasi huzuridagi Davlat test markazining 2005-yil 30-dekabrdagi 105, 42, 01-357-sonli qarori bilan tasdiqlangan “Xalq taʼlimi xodimlari asosiy lavozimlarining malaka tavsiflari”ga (2006-yil 18-yanvar, roʻyxat raqami 1541 — Oʻzbekiston Respublikasi qonun hujjatlari toʻplami, 2006-yil, 3-son, 20-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. 1. 4-bandning “v” kichik bandi va 8-bandning “v” kichik bandidagi “1-” soni “ikkinchi” soʻzi bilan almashtirilsin. 2. 9-band quyidagi mazmundagi “k”, “l”, “m” kichik bandlar bilan toʻldirilsin: “k) oʻquvchilarning tartib-intizomi va davomati, tarbiyaviy ishlar samaradorligining nazoratini amalga oshiradi; l) sanʼatkorlar, jamoat arboblari, urush va mehnat faxriylari bilan uchrashuvlar va ijodiy kechalar oʻtkazilishini tashkil qiladi; m) huquq-tartibot va fuqarolarning oʻz-oʻzini boshqarish organlari bilan oʻquvchilar oʻrtasida huquqbuzarlikning oldini olish masalalari boʻyicha hamkorlik qiladi”. 3. 10-band quyidagi mazmundagi xatboshi bilan toʻldirilsin: “Bundan tashqari, pedagogika fani va amaliyoti, boshqaruv psixologiyasining jahon va mamlakat miqyosidagi erishilgan yutuqlari, oʻquvchilarni vatanparvarlik, xalqimiz va vatanimiz — Oʻzbekiston Respublikasi tarixini hurmat qilish ruhida maʼnaviy-maʼrifiy tarbiyalash usullarini bilishi lozim”.
“BOSHQARUVCHI KOMPANIYALAR OʻZ MABLAGʻLARI MIQDORINING HISOBI VA INVESTITSIYA AKTIVLARINING OʻRTACHA YILLIK QIYMATINI ANIQLASH TARTIBI TOʻGʻRISIDAGI NIZOMNI TASDIQLASH HAQIDA”GI BUYRUQQA OʻZGARTIRISHLAR KIRITISH TOʻGʻRISIDA
(order, 2025-12-24)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2003-yil 30-dekabrdagi 2003-19-sonli “Boshqaruvchi kompaniyalar oʻz mablagʻlari miqdorining hisobi va investitsiya aktivlarining oʻrtacha yillik qiymatini aniqlash tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 1322, 2003-yil 5-mart), (Oʻzbekiston Respublikasi qonun hujjatlari toʻplami, 2004-y., 9-son, 111-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
FUNDAMENTAL VA AMALIY TADQIQOTLAR ILMIY-TEXNIKA DASTURLARINI ShAKLLANTIRISh VA AMALGA OShIRISh TARTIBI TOʻGʻRISIDAGI NIZOMGA QOʻShIMChA VA OʻZGARTIRIShLAR KIRITISh HAQIDA
(resolution, 2021-12-03)

Oʻzbekiston Respublikasi Prezidentining 2008-yil 15-iyuldagi PQ-916-sonli “Innovatsion loyihalar va texnologiyalarni ishlab chiqarishga tatbiq etishni ragʻbatlantirish borasidagi qoʻshimcha chora-tadbirlar toʻgʻrisida”gi qaroriga muvofiq qaror qilamiz: 1. “Fundamental va amaliy tadqiqotlar ilmiy-texnika dasturlarini shakllantirish va amalga oshirish tartibi toʻgʻrisida”gi nizomga (2007-yil 28-avgust, roʻyxat raqami 1705 — Oʻzbekiston Respublikasi qonun hujjatlari toʻplami, 2007-y., 35-36-son, 362-modda) ilovaga muvofiq qoʻshimcha va oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi. 1. 42-band quyidagi mazmundagi xatboshi bilan toʻldirilsin: “Moliyalashtirilishi toʻxtatilgan loyihalardan boʻshagan mablagʻlar Qoʻmita va vazirliklarning qaroriga koʻra loyiha bajarilib kelayotgan ijrochi tashkilotning yuqori samara koʻrsatishi kutilayotgan amaldagi loyihalarini qoʻshimcha moliyalashtirishga yoʻnaltirilishi mumkin. Qoʻmita va vazirliklar oʻz navbatida loyihalarni toʻxtatilishi, ulardan boʻshab qolgan mablagʻni boshqa samarali loyihaga qoʻshilishini asoslanganligi va oʻzgarayotgan moliyaviy hajmi toʻgʻrisidagi maʼlumotlarni Moliya vazirligiga taqdim etadi.”. 2. Nizomga ilovaning 2-shakli izoh qismining 1-bandi quyidagi tahrirda bayon etilsin: “1. Fundamental va amaliy tadqiqotlar ilmiy-texnika loyihalarining har bir ijrochisi faqat bir loyihada toʻliq stavkada va ikki loyihada oʻrindosh sifatida ishtirok etishi mumkin, shuningdek ularning umumiy ulushi ikki toʻliq stavkadan oshmasligi lozim.”. 3. Mazkur qoʻshimcha va oʻzgartirishlar Oʻzbekiston Respublikasi Sogʻliqni saqlash vazirligi, Qishloq va suv xoʻjaligi vazirligi va Xalq taʼlimi vazirligi bilan kelishilgan.